# Údržba a čistenie

- Odstráňte akumulátor predtým, než budete vysávač čistiť alebo vykonávať jeho údržbu, vykonávať nastavenia zariadenia, meniť časti príslušenstva alebo pred skladovaním vysávača. Toto preventívne opatrenie zabraňuje neúmyselnému spusteniu vysávača.

- Vysávač a jeho vetracie štrbiny udržiavajte vždy v čistote, aby ste mohli pracovať kvalitne a bezpečne.

Kryt vysávača občas vyčistite vlhkou handričkou.

Znečistené kontakty na nabíjanie vyčistite suchou handričkou.

##

Nádobu na prach (6) vyčistite po každom použití, aby sa zachovala optimálna výkonnosť vysávača.

- Podržte vysávač nad vhodnou nádobou na odpad.
- Stlačte odisťovacie tlačidlo (7) na otvorenie vyprázdňovacej klapky (8).
- Nádobu na prach (6) vytraste.
- Vyprázdňovaciu klapku (8) zatvorte tak, aby počuteľne zaskočila.
- V prípade potreby vyprázdnite filter na hrubé nečistoty (1) a vyčistite jednotku vírivého prúdu vzduchu (17) a filter (16).

##

- Otočte filter na hrubé nečistoty (1) až na doraz v smere a vyberte ho z nádoby na prach (6).
- Filter na hrubé nečistoty a nádobu na prach vytraste nad vhodnou nádobou na odpad.
- Filter na hrubé nečistoty (1) zasuňte do nádoby na prach (6) a otočte ho až na doraz v smere .

##

- Podržte vysávač, ako je to znázornené, mierne smerom dole, aby pri otváraní vysávača nemohol prach vypadávať z nádoby na prach.
- Stlačte odisťovacie tlačidlo (2) a vyberte nádobu na prach (6) z telesa motora (5) (pozri obrázok E1).
- Uchopte rukoväti filtra (15) a vytiahnite jednotku vírivého prúdu vzduchu (17) s filtrom (16) z nádoby na prach (6) (pozri obrázok E2).
- Nádobu na prach (6) a jednotku vírivého prúdu vzduchu (17) vytraste nad vhodnou nádobou na odpad (pozri obrázok E3).
- Opäť založte jednotku vírivého prúdu vzduchu (17) s filtrom do nádoby na prach (6).
- Potlačte zaisťovaciu sponu (18) smerom hore a vyberte filter (16) (pozri obrázky F1–F2).
- Filter zľahka vyklepte na pevnom podklade, aby sa uvoľnil prach. Poškodený filter vymeňte.
- Vyčistený filter (16) založte do jednotky vírivého prúdu vzduchu (17).
- Nádobu na prach (6) zaveste dole do telesa motora (5). Nádobu na prach nechajte miernym zatlačením počuteľne zaskočiť do telesa motora.

##

Na priestorovo úsporné odloženie vysávača a sacieho príslušenstva môžete použiť nástenný držiak (19) (príslušenstvo).

##

Kvôli optimálnemu nasávaciemu výkonu pravidelne vyprázdňujte nádobu na prach (6) a filter na hrubé nečistoty (1) a tiež pravidelne čistite jednotku vírivého prúdu vzduchu (17) a filter (16).

Ak je sací výkon nedostatočný, skontrolujte:

- Je nádoba na prach (6) plná?
  ▷ Vyprázdnite nádobu na prach.
- Je filter na hrubé nečistoty (1) zanesený špinou?
  ▷ Vyprázdnite filter na hrubé nečistoty.
- Je jednotka vírivého prúdu vzduchu (17) alebo filter (16) zanesený prachom?
  ▷ Vyčistite jednotku vírivého prúdu vzduchu a filter.
- Je kapacita akumulátora (4) príliš nízka?
  ▷ Nabite akumulátor.

Ak sa ani potom nedosiahne nasávací výkon, kontaktujte servisné stredisko Bosch.