# Instrucțiuni de siguranță pentru aspiratoare

Citiţi toate indicaţiile şi instrucţiunile de siguranţă. Nerespectarea instrucţiunilor şi indicaţiilor de siguranţă poate provoca electrocutare, incendiu şi/sau răniri grave.

Păstraţi toate instrucţiunile şi indicaţiile de siguranţă în vederea utilizărilor viitoare.

- Acest aspirator nu este destinat utilizării de către copii şi de către persoane cu capacităţi fizice, senzoriale sau intelectuale limitate sau lipsite de experienţă şi cunoştinţe. În caz contrar există pericol de manevrare greşită şi răniri.

- Supravegheaţi copiii. Astfel veţi avea siguranţa că, copiii nu se joacă cu aspiratorul.

AVERTISMENT

Nu aspiraţi substanţe dăunătoare sănătăţii, de ex. praf de lemn de fag sau stejar, praf de piatră, azbest. Aceste substanţe se consideră a fi cancerigene. Informaţi-vă despre reglementările/legile în vigoare privitor la manevrarea pulberilor dăunătoare sănătăţii în ţara dumneavoastră.

- Folosiţi aspiratorul numai dacă aţi primit suficiente informaţii despre utilizarea acestuia. O instruire atentă diminuează posibilitatea manevrării greşite şi riscul de rănire.

AVERTISMENT

Aspiratorul este adecvat numai pentru aspirarea de subtanţe uscate. Pătrunderea lichidelor măreşte riscul de electrocutare.

- ATENŢIE! Aspiratorul poate fi folosit şi depozitat numai în incinte.Pătrunderea apei de ploaie sau a umezelii în în partea superioară a aspiratorului măreşte riscul de electrocutare.

- Asiguraţi o bună ventilaţie la locul de muncă.

- Nu permiteţi repararea acestora decât de către personal de specialitate, calificat în acest scop şi numai cu piese de schimb originale. Astfel este garantată menţinerea siguranţei de exploatare a aspiratorului.

- Înaintea punerii în funcţiune, verificaţi dacă furtunul de aspirare este în perfectă stare. Pentru aceasta, nu lăsaţi furtunul de aspirare montat la aspirator pentru a nu permite evacuarea accidentală a prafului din acesta. În caz contrar aţi putea inhala acest praf.

- Nu curăţaţi aspiratorul punându-l direct sub jetul de apă. Pătrunderea apei în partea superioară a aspiratorului măreşte riscul de electrocutare.

- Nu deschideţi acumulatorul. Există pericol de scurtcircuit.

- În cazul deteriorării sau utilizării necorespunzătoare a acumulatorului, se pot degaja vapori. Acumulatorul poate arde sau exploda. Aerisiţi bine încăperea şi solicitaţi asistenţă medicală dacă starea dumneavoastră de sănătate se înrăutăţeşte. Vaporii pot irita căile respiratorii.

- În cazul utilizării necorespunzătoare sau al unui acumulator deteriorat, din acumulator se poate scurge lichid inflamabil. Evitaţi contactul cu acesta. În cazul contactului accidental, clătiţi bine cu apă. Dacă lichidul vă intră în ochi, consultaţi de asemenea un medic. Lichidul scurs din acumulator poate cauza iritaţii ale pielii sau arsuri.

- În urma contactului cu obiecte ascuţite ca de exemplu cuie sau şurubelniţe sau prin acţiunea unor forţe exterioare asupra sa, acumulatorul se poate deteriora. Se poate produce un scurtcircuit intern în urma căruia acumulatorul să se aprindă, să scoată fum, să explodeze sau să se supraîncălzească.

- Feriţi acumulatorii nefolosiţi de agrafele de birou, monede, chei, cuie, şuruburi sau alte obiecte metalice mici, care ar putea provoca şuntarea contactelor. Un scurtcircuit între contactele acumulato‌rului poate duce la arsuri sau incendiu.

- Utilizaţi acumulatorul numai pentru produsele oferite de acelaşi producător. Numai astfel acumulatorul va fi protejat împotriva unei suprasolicitări periculoase.

- Încărcaţi acumulatorii numai cu încărcătoare recomandate de către producător. Un încărcător recomandat pentru acumulatori de un anumit tip poate lua foc atunci când este folosit pentru încărcarea altor acumulatori decât cei prevăzuţi pentru acesta.

| Feriţi acumulatorul de căldură, de asemenea, de exemplu, de radiaţii solare continue, foc, murdărie, apă şi umezeală. În caz contrar, există pericolul de explozie şi scurtcircuit.

- Nu aspiraţi pulberi fierbinţi sau incandenscente şi nu lucraţi în spaţii cu pericol de explozie. Pulberile se pot aprinde sau exploda.