# Указания за безопасна работа с прахосмукачка

Прочетете внимателно всички указания и инструкции за безопасност. Пропуски при спазването на инструкциите за безопасност и указанията за работа могат да имат за последствие токов удар, пожар и/или тежки травми.

Съхранявайте тези указания на сигурно място.

- Тази прахосмукачка не е предназначена за ползване от деца и лица с ограничени физически, сензорни или душевни способности или лица без достатъчно знания и опит. В противен случай съществува опасност от неправилно ползване и трудови злополуки.

- Контролирайте децата. Така гарантирате, че деца няма да играят с прахосмукачката.

ПРЕДУПРЕЖДЕНИЕ

Не засмуквайте опасни за здравето вещества, напр. прах от бук или дъб, каменна прах, асбест. Праховете от тези материали са канцерогенни. Информирайте се за валидните нормативни документи/закони относно работа с опасни за здравето прахове във Вашата страна.

- Използвайте прахосмукачката само ако сте получили достатъчно информация за употребата. Запознаването с функциите на прахосмукачката намалява грешките при ползването им, както и опасността от наранявания.

ПРЕДУПРЕЖДЕНИЕ

Прахосмукачката е подходяща за изсмукване само на сухи материали. Проникването на течност увеличава опасността от токов удар.

- ВНИМАНИЕ! Прахосмукакчата може да се използва и съхранява само на закрито.Проникването на дъжд или влага в горната част на прахосмукачката увеличава риска от електрически удар.

- Осигурявайте добро проветрение на работното си място.

- Допускайте ремонтът на прахосмукачката да бъде извършван само от квалифициран персонал и с използване на оригинални резервни части. С това се гарантира запазване на функциите, осигуряващи безопасността на електроинструмента.

- Преди включване се уверявайте, че шлангът е в изрядно състояние. При това не демонтирайте шланга от прахосмукачката, за да не изпадне неволно прах. В противен случай съществува опасност от вдишване на прах.

- Не почиствайте прахосмукачката с директна водна струя. Проникването на вода в горната част на прахосмукачката увеличава опасността от токов удар.

- Не отваряйте акумулаторната батерия. Съществува опасност от възникване на късо съединение.

- При повреждане и неправилна експлоа‌тация от акумулаторната батерия могат да се отделят пари. Акумулаторната батерия може да се запали или да експлодира. Погрижете се за добро проветряване и при оплаквания се обърнете към лекар. Парите могат да раздразнят дихателните пътища.

- При неправилно използване или повредена акуму‌ла‌торна батерия от нея може да изтече електролит. Избягвайте контакта с него. Ако въпреки това на кожата Ви попадне електролит, изплакнете място‌то обилно с вода. Ако електролит по‌падне в очите Ви, незабавно се обърне‌те за помощ към очен лекар. Електро‌литът може да предизвика изгаряния на кожата.

- Акумулаторната батерия може да бъде повредена от остри предмети, напр. пирони или отвертки, или от силни удари. Може да бъде предизвикано вътрешно късо съединение и акумулаторната батерия може да се запали, да запуши, да експлодира или да се прегрее.

- Предпазвайте неизползваните акуму‌латорни батерии от контакт с големи или малки метални предмети, напр. кламери, монети, ключове, пирони, винтове и др.п., тъй като те могат да предизвикат късо съединение. Последствията от късото съединение могат да бъдат изгаряния или пожар.

- Използвайте акумулаторната батерия само в продукти на производителя. Само така тя е предпазена от опасно за нея претоварване.

- Зареждайте акумулаторните батерии само със зарядните устройства, които се препоръчват от производителя. Когато използвате зарядни устройства за зареждане на неподходящи акумулаторни батерии, съществува опасност от възникване на пожар.

| Предпазвайте акумулаторната батерия от високи температури, напр. вследствие на продължително излагане на директна слънчева светлина, огън, мръсотия, вода и овлажняване. Има опасност от експлозия и късо съединение.

- Не смучете горещи или тлеещи прахове и не използвате в експлозивни помещения. Праховете могат да се възпламенят или да експлодират.